स्वच्छ भारत मिशन ग्रामीण पूरा करने को महिलाओं की भागीदारी आवश्यक: तोमर
गुड़गांव | केंद्रीयपेयजल एवं स्वच्छता मंत्री नरेंद्र सिंह तोमर ने कहा कि स्वच्छ भारत मिशन ग्रामीण को पूरा करने के लिए महिलाओं की भागीदारी अति आवश्यक है, क्योंकि हमारी आधी आबादी महिलाओं की है और गंदगी के कारण महिलाओं को ज्यादा दिक्कत होती है। रोजमर्रा के जीवन में स्वच्छता हमारे व्यवहार का हिस्सा बने, इसी उद्देश्य से भारत सरकार ने सभी राज्यों से आग्रह किया है कि 8 मार्च अंतरराष्ट्रीय महिला दिवस तक यह पूरा सप्ताह स्वच्छता के लिए समर्पित रहे। वे बुधवार को सेक्टर-38 स्थित ताऊ देवी ला स्टेडियम में राष्ट्रीय स्वच्छ शक्ति सप्ताह के शुभारंभ अवसर पर लोगों को संबोधित कर रहे थे। केंद्रीय मंत्री ने कहा कि देश के 102 जिलों के अंचल खुले में शौचमुक्त (ओडीएफ) हो चुके हैं, जिसमें प्रदेश के 14 जिलों के ग्रामीण क्षेत्र शामिल हैं। देशभर में 1 लाख 71 हजार गांव ओडीएफ हो चुके हैं।
सिक्किम, हिमाचल प्रदेश केरल समेत 3 राज्यों ने अपने आपको ओडीएफ (ओपन डेफिकेशन नॉट फ्री) घोषित किया है और इस वर्ष 1 नवंबर तक इस सूची में चौथे राज्य के रूप में प्रदेश का नाम भी जुड़ जाएगा।
ओडीएफ के लिए 11 जिलों के डीसी सम्मानित
समारोह में हरियाणा के उन 11 जिलों के जिला उपायुक्तों को सम्मानित किया गया, जिसके ग्रामीण क्षेत्र ओडीएफ घोषित हो चुके हैं। इन जिलों में करनाल, भिवानी, फतेहाबाद, हिसार, चरखी दादरी, कुरुक्षेत्र, यमुनानगर, अंबाला, झज्जर, फरीदाबाद और गुड़गांव शामिल हैं।
8 मार्च को समापन समारोह पीएम मोदी होंगे मुख्य अतिथि
इस कार्यक्रम का समापन 8 मार्च को गुजरात के अहमदाबाद में होगा, जहां पर प्रधानमंत्री नरेंद्र मोदी मुख्य अतिथि होंगे। समापन समारोह में 6000 महिला सरपंचों के अलावा अन्य महिला जनप्रतिनिधि उपस्थित रहेंगी।
नहीं पहुंच सके मुख्यमंत्री, गुड़गांव के विधायक रहे नदारद
सप्ताह शुभारंभ के दौरान मुख्यमंत्री मनोहरलाल खट्टर नहीं पहुंच सके। मुख्यमंत्री को कार्यक्रम में शामिल होना था। उनकी अनुपस्थिति में पंचायत मंत्री ओमप्रकाश धनखड़ कार्यक्रम में शामिल हुए। धनखड़ ने कहा कि विधानसभा सत्र के लिए कई सवाल उनके थे, लेकिन उन्हें केंद्रीय मंत्री नरेंद्र सिंह के बुलावे पर आना पड़ा। इसके अलावा गुड़गांव के चारों विधायकों भी समारोह में नहीं पहुंचे।
hin_Deva hin_Deva hin_Deva hin_Deva awa_Deva hin_Deva hin_Deva bho_Deva hin_Deva